Ur yezh keltiek eo ar gouezeleg. Krogiñ a ra e istor e kreiz Europa e-lech ma oa bet dispaket gant arkeologourion bezioù priñsed gelt eus dibenn Oadvezh an arem, tro-dro dan XIIIvet kantved a-raok J.K. Etre an IXvet hag ar VIvet kantved a-raok J.K. e tapas ar Gelted ur galloud nevez a-drugarez da vrezelourion war varch armet gant klezeier houarn hir. Gounid a rejont buan Europa a-bezh. E-pad an darn vrasañ eus ur milved e voe ar Gelted eta mistri war ur gumuniezh vras holleuropean. Komprenet eo  bet nevez zo pegen bras eo bet pouez ha plas ar gumuniezh-se e diorren sevenadurioù, yezhoù hag arzoù Europa. Gwelet eo bet pegen pell e oa aet ar Gelted pa oa bet kavet relegoù daou veajer marvet 3 000 bloaz zo abalamour dur gorventenn draezh e Takla-Makan, un dezerzh e Bro-Sina. Dezhe blev rous ha dremm Kaokaziz ha gante dilhad karrezennet peuzheñvel ouzh an tartan a-vremañ. Skosiz a gaver e pep lech !